**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  3 – 9 – 2024

**ΑΜΑΡΟΥΣΙΟΥ Αρ. Πρ.:** 224

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: Σύλλογο Εκπ/κών Π. Ε. «Ο Περικλής»**

**Κοινοποίηση: ΥΠΑΙΘΑ, Περιφερειακή Δ/νση Π. & Δ. Εκπ/σης Αττικής, Δ/νση Π. Ε. Β΄ Αθήνας, Δ. Ο. Ε., Συλλόγους Εκπ/κών Π. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**ΨΗΦΙΣΜΑ**

**Στηριξησ της διωκομενησ συναδελφου κ. μπουρμπουλη**

**Κάτω τα χέρια από τους /τις απεργούς!**

**Καταγγέλλουμε τη νέα επιχείρηση επιβολής ποινής σε συναδέλφισσα απεργό!**

**Στηρίζουμε και υπερασπίζουμε τη συναδέλφισσά μας!**

**Είμαστε ΟΛΟΙ και ΟΛΕΣ ΣΤΟ ΠΛΕΥΡΟ ΤΗΣ**

**Είμαστε όλες και όλοι οι Απεργοί!**

Συναδέλφισσες, συνάδελφοι,

**Η Διεύθυνση Π. Ε. Β΄Αθήνας, με πράξη που υπογράφεται από την Αναπληρώτρια Διευθύντρια Π. Ε. Β΄Αθήνας, επιβάλλει ποινή παύσης από τα καθήκοντά της ως Προϊσταμένης του 4ου Νηπιαγωγείου Χολαργού, σε συναδέλφισσα μέλος του Συλλόγου Εκπ/κών Π. Ε. «Ο Περικλής» που** είναι νεοδιόριστη και συμμετέχει στην απεργία – αποχή της ΔΟΕ από την ατομική αξιολόγηση.

Η Απεργία – Αποχή της Ολομέλειας Προέδρων της 1ης Απρίλη 2024 είναι σε πλήρη ισχύ και με επαναπροκήρυξη και από την 93η Γ. Σ. της ΔΟΕ. Το Υπουργείο και τα στελέχη της Διοίκησης το γνωρίζουν καλά.

Πρόκειται για μια νέα αυταρχική ενέργεια Διευθυντικού στελέχους της Διεύθυνσης Π. Ε. Β΄ Αθήνας απέναντι σε απεργό εκπαιδευτικό που επέλεξε να υπηρετήσει τις συλλογικές αποφάσεις του κλάδου, υπερασπιζόμενη το δημόσιο σχολείο και τα μορφωτικά δικαιώματα των παιδιών. Αποτελεί νέα αυταρχική εκτροπή και προστίθεται στο μέτωπο της επίθεσης που εξαπολύουν μέσα στο καλοκαίρι το Υπουργείο και τα στελέχη της Διοίκησης με στόχο την αμφισβήτηση - ποινικοποίηση του δικαιώματος στην απεργία.

Μπροστά στη μαχητική στάση του εκπαιδευτικού κινήματος ενάντια στην αξιολόγηση τρία χρόνια τώρα, το ΥΠΑΙΘΑ διαπιστώνει ότι ο σχεδιασμός του δεν προχωράει. Εκπαιδευτικοί και διευθυντές/-ντριες και προϊσταμένες/-οι, συνεχίζουν αποφασιστικά την απεργία αποχή μετά από 14 φορές που έχει στείλει το ΥΠΑΙΘΑ στα δικαστήρια τις αποφάσεις των ομοσπονδιών. Το ΥΠΑΙΘΑ λοιπόν αποφασίζει μέσα στο καλοκαίρι να επιτεθεί στο πιο αγωνιστικό κομμάτι μετά τις απειλές του Γ. Γ. Κατσαρού τον Απρίλιο για αντικατάσταση των διευθυντών/-ντριών και προϊσταμένων που δεν συμμετείχαν στην αξιολόγηση, με την οδηγία Νικολόπουλου, αμφισβητώντας ξανά ευθέως το δικαίωμα στην απεργία αποχή!

**Καταγγέλλουμε σε όλους τους τόνους την απαράδεκτη στάση της Αναπληρώτριας Διευθύντριας Π. Ε. Β΄ Αθήνας, η οποία έσπευσε να επιβάλλει ποινή στη συναδέλφισσα.**

**Δεν τρομοκρατούμαστε, δεν υποχωρούμε!**

Είναι πολύ επικίνδυνοι οι δρόμοι που επιλέγει η Διεύθυνση Π. Ε. Β΄ Αθήνας για να ασκήσει διοίκηση και θυμίζουν άλλες εποχές, τις ξεπερνούν κιόλας. Οι κινήσεις που κάνει η Διεύθυνση Π. Ε. Β΄ Αθήνας το τελευταίο διάστημα δείχνει μια Διεύθυνση σε πανικό που αδυνατεί να ασκήσει διοίκηση όπως προβλέπεται και πράττει την μία αυθαιρεσία μετά την άλλη.

**Το τονίζουμε ακόμη μια φορά, δεν θα επιτρέψουμε κανένας/καμία να εκβιαστεί είτε με παύση από τη θέση της προϊσταμένης είτε με άλλη κύρωση από αυτές που αυθαίρετα εξαπολύει η Διεύθυνση.**

* Διαμηνύουμε στα στελέχη  εκπαίδευσης (Διευθυντή /Αναπλ. Διευθύντρια Εκπαίδευσης, το συμβούλιο επιλογής και το υπηρεσιακό  συμβούλιο) που καλούνται να υλοποιήσουν τις αυθαίρετες  πράξεις του ΥΠΑΙΘΑ  ότι οι συνάδελφοι είναι απεργοί Το δικαίωμα στην απεργία δεν καταργείται!
* Απαιτούμε από τα μέλη των συμβουλίων επιλογής και των υπηρεσιακών συμβουλίων  να μη σκεφτούν ούτε στιγμή να στραφούν ενάντια στους/στις εκπαιδευτικούς που βρίσκονται σε κηρυγμένη απεργία – αποχή των Ομοσπονδιών και των σωματείων τους!
* Καλούμε, καμία συναδέλφισσα να μην αποδεχτεί τη θέση ευθύνης της συναδέλφισσας που έχει παυθεί επειδή συμμετέχει στον συλλογικό αγώνα του κλάδου.
* Δηλώνουμε προς πάσα κατεύθυνση ότι θα αξιοποιήσουμε κάθε μέσο σε περίπτωση που  επιχειρήσουν να πλήξουν έστω και στο ελάχιστο απεργούς συναδέλφισσες/-ους!

**Το Δ.Σ. του Συλλόγου μας :**

1. Απαιτεί την άμεση ακύρωση της πράξης της **Αναπληρώτριας Διευθύντριας Π. Ε. Β΄ Αθήνας για παύση από τα καθήκοντά της, της συναδέλφισσας προϊσταμένης του 4ου Νηπιαγωγείου Χολαργού.**
2. Συμμετέχουμε στην παράσταση διαμαρτυρίας που διοργανώνει ο Σύλλογος Εκπ/κών Π. Ε. «Ο Περικλής» στην έδρα της Διεύθυνσης Π. Ε. Β΄ Αθήνας την Πέμπτη 5 – 9 – 2024 στις 13:30 και **καλούμε όλους τους συναδέλφους και τις συναδέλφισσες τους συλλόγου μας, να συμμετάσχουν μαζικά**

**στην κινητοποίηση στη Διεύθυνση Π. Ε. Β΄ Αθήνας**

**την Πέμπτη 5 – 9 – 2024 ώρα 13: 30**

**Να είμαστε όλοι και όλες εκεί!**

**Δεν τρομοκρατούμαστε! Δεν υποχωρούμε! Δεν υποτασσόμαστε!**

**Η συναδέλφισσά μας θα δικαιωθεί!**

**Η ποινικοποίηση της απεργίας και των αγώνων ΔΕΝ θα περάσει!**

**ΚΑΛΟΥΜΕ ΤΑ ΜΕΛΗ ΤΟΥ ΣΩΜΑΤΕΙΟΥ ΜΑΣ ΝΑ ΠΡΟΣΥΠΟΓΡΑΨΟΥΝ ΤΟ ΠΑΡΑΚΑΤΩ ΚΕΙΜΕΝΟ ΣΤΗΡΙΞΗΣ ΤΗΣ ΣΥΝΑΔΕΛΦΟΥ ΜΑΣ**

**ΚΕΙΜΕΝΟ ΥΠΟΓΡΑΦΩΝ ΕΚΠΑΙΔΕΥΤΙΚΩΝ της πρωτοβάθμιας και δευτεροβάθμιας εκπαίδευσης και αλληλέγγυων εργαζομένων**

**Απαιτούμε την ανάκληση ΤΩΡΑ της αυθαίρετης και παράνομης ενέργειας επιβολής ποινής στη συναδέλφισσα απεργό Κυριακή Μπουρμπούλη**

**Κάτω τα χέρια από την απεργία!**

**Δεν μας τρομοκρατούν ! Μας πεισμώνουν!**

**Στηρίζουμε και υπερασπίζουμε τη  διωκόμενη συναδέλφισσα!**

**Είμαστε  όλοι και όλες στο πλευρό της!**

***Αυτοί που σε διδάσκουν να πετάς δεν μπορεί να σέρνονται!***

Ο Διευθυντής Π. Ε. Β΄ Αθήνας  Χ. Μπαμπαρούτσης επέβαλε με απόφασή του ποινή ανάκλησης χορήγησης μισθολογικού κλιμακίου  και αναδρομική επιστροφή των σχετικών αποδοχών που της είχαν καταβληθεί στη συναδέλφισσα νηπιαγωγό Κυριακή Μπουρμπούλη, η οποία συμμετείχε ως προϊσταμένη του 4ου Νηπιαγωγείου Ν. Ψυχικού στην απεργία αποχή που έχει κηρύξει ο σύλλογος Εκπαιδευτικών Π.Ε. «Ο Περικλής» από την αξιολόγηση του εκπαιδευτικού έργου της σχολικής μονάδας. Η εφαρμογή της απόφασής του σημαίνει και τη μισθολογική καθήλωσή της επ’αόριστον, με τη μη απόδοση των ΜΚ με τα χρόνια υπηρεσίας.

Η συναδέλφισσα δεν ανάρτησε αρχικά τίποτα στην πλατφόρμα του ΙΕΠ και στη συνέχεια ανάρτησε το κείμενο ΑΠΕΡΓΙΑΣ-ΑΠΟΧΗΣ των συλλόγων όπως κάνουν τα 3 τελευταία έτη και άλλοι δ/ντες και  προϊστάμενες καθώς και δεκάδες συντονιστές ομάδων δράσης!

Η ενέργεια αυτή του ΔΙΠΕ Β’ Αθήνας, αποτελεί τη μοναδική περίπτωση αυθαίρετης και παράνομης επιβολής ποινής σε μια από τους 114 δντές/ντιρες και προϊσταμένες/νους σε συνέχεια του εγγράφου του πρώην ΓΓ του ΥΠΑΙΘ Κόπτση για επιβολή της ποινής «Αναστολή εξέλιξης στελέχους ...» που συμμετείχε και συμμετέχει στην απεργία αποχή που έχει κηρύξει ο Σύλλογος Π.Ε. «Ο Περικλής» από την αξιολόγηση του εκπαιδευτικού έργου της σχολικής μονάδας. Η ποινή αυτή επιβάλλεται στη συναδέλφισσα ενώ σε όλα τα ΠΥΣΠΕ, όλες και όλοι οι διωκόμενοι συνάδελφοι απαλλάχτηκαν λόγω της συμμετοχής τους στη νόμιμα προκηρυγμένη απεργία αποχή των πρωτοβάθμιων σωματείων τους. . Επιβάλλεται  με ετεροχρονισμένη μάλιστα εφαρμογή - ενάμιση χρόνο αργότερα - με πρωτοφανή διοικητική αυθαιρεσία - και τον ισχυρισμό ότι υπήρχε από τότε και «εκ παραδρομής » δεν εφαρμόστηκε στη συνάδελφο. Η ποινή επιβάλλεται εκ των υστέρων και επ΄αόριστον παρότι η συναδέλφισσα έχει παραιτηθεί από τη θέση της προϊσταμένης και δεν ασκεί πλέον καθήκοντα από τον Σεπτέμβριο του 2022. Πρόκειται για αυθαιρεσία και μοναδική πρωτοφανή ερμηνεία ακόμα και του εγγράφου του τότε ΓΓ του Υπ. Παιδείας Α.Κόπτση καθώς επιβάλλεται στη συνάδελφο για τη στάση της ως προϊσταμενη απέναντι στην αξιολόγηση της σχολικής μονάδας σε χρόνο που δεν ασκεί πλέον καθήκοντα προϊσταμένης . Πρόκειται για μια εκδικητική απόφαση απέναντι στη συνάδελφο επειδή συνεχίζει ακόμα και σήμερα να δηλώνει απεργία αποχή από την αξιολόγηση της μονάδας - ως απλή συνάδελφος καθώς δεν βρίσκεται σε θέση ευθύνης. Η απόφαση σκοπεύει να κατασκευάσει θύμα για παραδειγματισμό ώστε να τρομοκρατήσει όσους αγωνίζονται ενάντια στην αξιολόγηση και συμμετέχουν στην απεργία αποχή των σωματείων τους. Προστίθεται στις δεκάδες διώξεις και κατηγορίες που απαγγέλλονται σε δεκάδες συναδέλφους στη χώρα, οι οποίοι αγωνίζονται με τα σωματεία τους ενάντια στην αξιολόγηση. Οι διώξεις αυτές στο σύνολό τους καταδεικνύουν την εντεινόμενη προσπάθεια κυβέρνησης και ΥΠΑΙΘ να επιβάλει την αξιολόγηση δια της τρομοκρατίας και των εκβιασμών ενώ ταυτόχρονα ανάγουν τη βία και την τρομοκρατία σε δομικό στοιχείο της πολιτικής τους.

Η νέα αυτή προκλητική επίθεση της Διοίκησης, που είναι και διοικητικά έωλη, αποτελεί νέα αυταρχική εκτροπή που αμφισβητεί - ποινικοποιεί το δικαίωμα στην απεργία.

**Δεν θα το επιτρέψουμε!**

Εκφράζουμε τη συμπαράσταση και την αλληλεγγύη μας στη συναδέλφισσα νηπιαγωγό Κυριακή Μπουρμπούλη και δίπλα της βρισκόμαστε συνάδελφοι και συναδέλφισσες που έχουμε αγωνιστεί χέρι-χέρι και συνεχίζουμε να αγωνιζόμαστε για ένα δημόσιο σχολείο για όλα τα παιδιά, όλους τους εκπαιδευτικούς και όλη τη γνώση , για τα δικαιώματα των εκπαιδευτικών, για παιδαγωγική ελευθερία και δημοκρατία στο σχολείο. Αφορά πολλούς και πολλές από εμάς: Είμαστε χιλιάδες και δεν θα σιωπήσουμε, δεν θα τρομοκρατηθούμε!

Είμαστε με τη σωστή πλευρά της ιστορίας, μαχόμαστε για εμάς και τους συναδέλφους μας , για τις μελλοντικές γενιές και τις μαθήτριες και τους μαθητές μας, για το δημόσιο σχολείο.

Απαιτούμε την άμεση ανάκληση της αυθαίρετης και παράνομης ενέργειας του ΔΙΠΕ Β΄ Αθήνας.

**Η συναδέλφισσά μας θα δικαιωθεί!**

**Δεν υποχωρούμε! Δεν υποτασσόμαστε!**

**Η ποινικοποίηση της απεργίας και των αγώνων ΔΕΝ θα περάσει**

